MKATABA WA UBI
Mkataba huu umefungwa leo Tarehe _________ Mwezi wa Kumi, 2019
Kati Ya,
Ndugu, PETER MATHEW KISOKA wa Sanduku la Posta ………  Moshi-Kilimanjaro, ambaye katika mkataba huu ataitwa MBIA WA KWANZA kwa upande mmoja,
Na,
Ndugu, LIDYA PETER KISOKA wa Sanduku la Posta ……. Moshi-Kilimanjaro, ambaye katika mkataba huu ataitwa MBIA WA PILI  kwa upande wa pili.
KWA KUWA,PETER MATHEW KISOKA na LIDYA PETER KISOKA wote kwa pamoja wamekubaliana kufanya biashara pamoja itakayoitwa MOSHI OPTICAL 16 CENTER.
HIVYO BASI MKATABA HUU UNASHUHUDIA YAFUATAYO:
1. JINA LA BIASHARA
          KWAMBA, biashara hii itaitwa MOSHI OPTICAL 16 CENTER.
2. MALENGO YA UBIA
KWAMBA, Ubia huu umeanzishwa ili kutimiza malengo yafuatayo:
a) Kufanya biashara ya ununuzi na uuzaji wa vifaa vya macho kwa binadamu. 
b) Kufanya shughuli nyingine zozote zinazohusiana na ununuzi na uuzaji wa vifaa vya macho kwa binadamu.
3. MAHALI BIASHARA ILIPO
KWAMBA, MOSHI OPTICAL 16 CENTER inapatikana mtaa wa Silous katika kata ya Mawenzi ndani ya Halmashauri ya Manispaa ya Moshi mkoa wa Kilimanjaro.

4. MTAJI
KWAMBA; biashara hii itaanza na mtaji wa Shilingi za Kitanzania Milioni arobaini (40,000,000/=) utakaotolewa na pande zote mbili kwa kiwango sawa.


5. MGAWANYO WA FAIDA NA HASARA
KWAMBA; pande zote mbili katika mkataba huu zitagawana faida na hasara itakayopatikana katika biashara hii kwa kiwango sawa.

6. UONGOZI WA UBIA
KWAMBA, biashara hii itaongozwa na wabia wote wawili kwa pamoja na Ndugu PETER MATHEW KISOKA atakuwa Mkurugenzi Mkuu.

7. HAKI/WAJIBU WA WABIA
KWAMBA; wabia katika ushirika huu watakua na haki na wajibu kama ifuatavyo:
a) Kila mbia atakua na haki ya kukagua vitabu vya mahesabu vya biashara,
b) Kila mbia atakua na haki ya kupata mgao wa faida iliyopatikana katika biashara kwa kiwango sawa,
c) Kila mbia atakua na wajibu wa kuchangia kwenye ulipaji wa madeni pindi biashara itakapofilisika, kupata hasara, au pindi biashara itakapotengeneza deni.
d) Kila mbia atakua na wajibu wa kutunza kumbukumbu za miamala mbalimbali wakati wote afanyapo biashara.

8. UTARATIBU WA UKOPAJI
KWAMBA, katika mkataba huu pande zote mbili zinakubaliana kabla ya wabia kuchukua mkopo Bank au katika taasisi yeyote ile ya kukopesha, wabia wataandaa hati ya makubaliano kuhusu utaratibu mzima wa ukopaji na kusainiwa na pande zote mbili na mkataba huo wa makubaliano utakuwa sehemu ya makubaliano haya.
9. AKAUNTI YA BENKI
KWAMBA; ubia huu utatumia akaunti Namba. 4031 0060 192 iliyopo Benki ya NMB Tawi la NELSON MANDELA inayomilikiwa na MOSHI OPTICAL 16 CENTER.

10. KUVUNJIKA KWA UBIA
KWAMBA; ubia huu utavunjika endapo yatatokea yafuatayo:
a) Mbia mmoja wapo atafariki au kufilisika,
b) Pande zote mbili zitakubaliana kuvunja ubia,
c) Itatolewa amri ya mahakama kuvunja ubia huu.

11. SHERIA ZINAZOONGOZA MKATABA HUU;
Mkataba huu utaongozwa na sheria za Tanzania zilizopo na endapo wahusika katika mkataba huu wataingia katika mgogoro utatatuliwa kwa makubaliano na ikishindikana mgogoro huo utatatuliwa na vyombo vya maamuzi vilivyowekwa kisheria.
KWA USHUHUDA pande zote mbili katika mkataba huu zimesaini mkataba huu siku na tarehe inayoonekana hapa chini:

Imesainiwa na kutolewa Moshi
Mbele yangu Mimi WILHAD A. KITALY na
PETER MATHEW KISOKA ambaye                            ________________
ninamfahamubinafsi/ametambulishwa                             MBIA
kwangu na _________________________
na ninamtambua binafsi Leo hii tarehe_____
Mwezi wa Kumi Mwaka 2019.							

Imesainiwa na kutolewa Moshi
Mbele yangu Mimi WILHAD A. KITALY na
LIDYA PETER KISOKA  ambaye                                      ______________
ninamfahamubinafsi/ametambulishwa                                 MBIA
kwangu na __________________________
na ninamtambua binafsi Leo hii tare______
Mwezi wa Kumi, Mwaka 2019.					

MBELE YANGU: 	
Jina: _________________________________
Sahihi: _______________________________
Tarehe: ______________________________
[bookmark: _GoBack]Wadhifa: _____________________________



MAKUBALIANO YA KUCHUKUA MKOPO

Mkataba huu umefungwa leo Tarehe _________ Mwezi wa Kumi, 2019

KATI YA
Ndugu, PETER MATHEW KISOKA wa Sanduku la Posta ………  Moshi-Kilimanjaro, ambaye katika mkataba huu ataitwa MBIA WA KWANZA kwa upande mmoja,
Na,
Ndugu, LIDYA PETER KISOKA wa Sanduku la Posta ……. Moshi-Kilimanjaro, ambaye katika mkataba huu ataitwa MBIA WA PILI  kwa upande wa pili.

KWA KUWA, PETER MATHEW KISOKA na LIDYA PETER KISOKA wote kwa pamoja wamekubaliana kuchukua mkopo wa shilingi za kitanzania Milioni kumi na tano tu (15,000,000/=) katika bank ya NMB tawi la Nelson Mandela kupitia biashara yao ya ubia iliyosajiliwa kwa jina la MOSHI OPTICAL 16 CENTER. 

HIVYO BASI MAKUBALIANO HAYA YANASHUHUDIA YAFUATAYO;
1. KWAMBA; katika kufanikisha biashara yao ya Ubia iliyosajiliwa kwa jina la Moshi Optical 16 Center pande zote mbili zimekubaliana kuchukua mkopo katika bank ya NMB tawi la Nelson Mandela Moshi.
2. Kwamba, wabia wote wa wili wamekubaliana kuchukua mkopo wa shilingi za kitanzania Milioni kumi na tano tu (15,000,000/=).
3. Kwamba, wabia wote wa wili wamekubaliana kutumia akaunti ya biashara ya Ubia iliyopo katika Bank ya NMB tawi la Nelson Mandela na yenye namba 4031 0060 192 kuchukua mkopo huo.
4. Kwamba, wabia wote wa wili wamekubaliana kuweka dhamana ya Nyumba pamoja na duka lao lililosajiliwa jina la Moshi Optical 16 center.
5. Kwamba, mapato ya dukani ndiyo yatakayo tumika kufanya marejesho ya mkopo utakao chukuliwa na wabia wote wa wili. 
6. Kwamba, Bank ya NMB tawi la Nelson Mandela watakua na haki ya kukagua mali zilizowekwa kama dhamana ya mkopo wakati wowote.
KWA USHUHUDA pande zote mbili zimesaini makubaliano haya ya kuchukua mkopo siku na tarehe inayoonekana hapa chini:
Imesainiwa na kutolewa Moshi
Mbele yangu Mimi WILHAD A. KITALY na
PETER MATHEW KISOKA ambaye                        ________________
ninamfahamubinafsi/ametambulishwa                             MBIA
kwangu na _________________________
na ninamtambua binafsi Leo hii tarehe_____
Mwezi wa Kumi Mwaka 2019.							

Imesainiwa na kutolewa Moshi
Mbele yangu Mimi WILHAD A. KITALY na
LIDYA PETER KISOKA  ambaye                               ______________
ninamfahamubinafsi/ametambulishwa                            MBIA
kwangu na __________________________
na ninamtambua binafsi Leo hii tare______
Mwezi wa Kumi, Mwaka 2019.					

MBELE YANGU: 	
Jina: _________________________________
Sahihi: _______________________________
Tarehe: ______________________________
Wadhifa: _____________________________
